Доклад за дейността на читалище “|Светлина-1922 год”

 Отчет за първо тримесечие.

Стартирахме дейността с ремонтни дейности, покупка на климатик и обзавеждане на офис за работа. Група от членовете помогнаха за пренос на ценни книги и картини, които бяха в много занемарено състояние. Пренесохме и част от етнографските материали и започнахме инвентиране и на тях. Посетихме сигменския краевед Минко Тодоров в с. Миролюбово. Той предостави за планираната битова стая, изработени от него битови предмети-парля, 3 трикраки столчета, лъжичник, бъклица, бъкел, буталка за масло, въртялки, чекрък.

Въпреки пандемията при спазване на всички противоепидемични мерки, Всяка Събота се провеждаха сбирки на клуба Малкия Принц със занимания, полезни и забавни.

Веднага се започна реставрацията на картините с любезното съдействие на Галина Янева и съпругът и.

Успяхме да проведем ритуала Трифон Зарезан, голяма част от жителите на селото наблюдаваха ритуала, който се извърши в двора на Тодорка Янева, който се намира в центъра на селото. Подготвихме се с питка, венци и носии. Настроените на всички беше много приповдигнато.

Правихме Мартеници с децата и украсихме Мартенско дърво пред читалището. В инициативата с радост се включиха много от жителите на селото. Статии изготвени и публикувани в Карнобатски глас:

„Сигмен възстанови читалището си“

„ С почит към традицията в с. Сигмен( Трифон Зарезан в с. Сигмен)

В бр.22-28.02.2021

„Пиша да остане като история“ за Минко Тодоров бр 8-14.02.2021

„В Сигмен почетоха опълченеца Никола Тихолов“8-14.03.21

 Отчет за второ Тримесечие.

Водихме стриктно документацията и инвентирането на книгите 29 книги, както и материалите, получени от Минко Тодоров. Битовата стая постепенно доби завършен вид и се превърна в любимо място на малки и големи. Огромни усилия бяха вложени в събирането на средства за закупуване на картина на професор Васил Вълев. Дарителите получиха сертификати за дарения. Много от хората в селото отново откликнаха.

Картината Есен беше закупена, изготвен е протокол и тя намери достойно място сред другите безценни експонати. Всички стари картини бяха грижливо възстановени. Много от рамките на картините боядиса нашата уважавана художничка Галина Янева.

 Като най-значимо мероприятие в този период, отчитам обичая Лазаруване. Проведох няколко репетиции с местни девойки, разучихме традиционни лазарски песни. Успяхме да лазаруваме в почти всяка къща, придружавани от каруца, собственост на Ангел Петров, който също участва в ритуала с народна носия. Населението беше много въодушевено и прояви голяма щедрост. Част от събраните средства 185 лева се заведоха в книгата на читалище. Подарените яйца боядисахме преди Великден и подарихме на хората пред параклиса. Отново предизвикахме много усмивки и добро настроение.

За Гергьовден младежка група от читалищните дейци, изготви букети от здравец и червен конец. Направи се гергьовско колело, което беше включено в ритуал по промушване за Здраве. Най-атрактивна беше изработената Гергьовденска люлка, украсена със бръшлян. Люляха се хора от селото за здраве и за да спазим традицията.

 На 24 Май Ден на българската писменост и култура, читалището организира среща с настоятелството и членове. Прочетен бе поздравителен адрес от кмета на община Карнобат Георги Димитров. Прочетен бе доклад за първите две тримесечия. Членовете изказаха своята подкрепа и дадоха препоръки за бъдещата ни дейност.

Продължавахме да работим по подготовката на експозицията от картини и битовата стая за предстоящата изложба. Отново със съдействието на Галина и Петър, както и Светлин, бяха реставрирани последните картини, бяха изработени приспособления за закачването им, за да бъдат представени по възможно най-добрия начин.

 Официално откриване на изложбата направихме на 26.06.21

Присъстваха около 40 души, много от тях дарители за закупуване на картината Есен на професор Вълев. Получи се голям празник.

 В Карнобатски глас излезе статия за Лазаруването, Гергьовден.

Проведоха се много клубни занимания с деца и възрастни хора. Продължихме ползотворната дейност и завършихме с една незабравима Кулинарна изложба. Участие взеха над 10 жени от селото. Невероятно вкусните и красиви произведения бяха опитани от децата на Сигмен, които поканихме на парти. Освен лакомства те получиха и Коледни книги, луксозни издания. Останалата храна се раздаде поравно на всички самотни хора в Сигмен. Благодарности на всички участници за тези невероятно успешни мероприятия. Тепърва ще замислим как да допълваме и обогатяваме дейността си.

Благодаря уважаеми членове!